als_Latn dik_Latn sag_Latn
22 mars 2015 - Një ndeshje nën nivelin mesatar u regjistrua në Durrës ku Teuta u mjaftua me një 11-metërsh për të marrë tre pikë të vyera në luftën për mbijetesë. "Djemtë e Detit" kaluan 1-0 Flamurtarin në "Niko Dovana", duke i dhënë një tjetër shuplakë skuadrës vlonjate që nuk arrin të gjejë rrugën e pikëve që prej 5 ndeshjesh rresht. Pa Telushin, Lenën dhe Vucajn në mesfushë, kuqezonjtë e drejtuar nga Ernestino Ramella zhvilluan një ndeshje të dobët, ndërsa Teuta përfitoi nga rasti vetëm që iu krijua, për të siguruar fitoren e vuajtur që e shkëput 7 pikë nga Apolonia e vendit të parafundit. Ndeshja nisi me Flamurtarin disi më agrresiv. Miqtë morën kontrollin e mesfushës duke rrezikuar në minutën e 16-të me Lorik Maxhunin, por goditja e tij nga jashtë zonës, u bllokua nga Rizvani. Kjo shkëndijë nuk shërbeu për të ndezur sfidën pasi të dyja skuadrat nuk arritën të ndërtonin aksione të rrezikshme. Pjesa e parë u mbyll me rrjeta të paprekura ndërsa në të dytën, Teuta u duk më e kthjellët dhe agresive. Në të 58-ën, Kotobelli krosoi nga e majta por Urdinov pastroi zonën me vështirësi, ndërsa 5 minuta më pas Çota shënjestroi gabimisht portën vlonjate. Në të 66-ën, ishte Rustem Hoxha ai që fitoi një 11 metërsh pasi goditja e tij u ndal me dorë në zonën e rreptësisë nga Idrizi. Penalltia u transformua në gol nga Ansi Nika. Kaq mjaftoi që kjo ndeshje të konsiderohej e mbyllur pasi gjatë minutave në vijim Teuta mbrohet mirë. 1-0 dhe Teuta merr frymë lirisht, ndërsa Flamurtari pa objektiva mbetet në vendin e 6 me 34 pikë.
Drejtori teknik i Teutës, Ilir Biturku mbeti i kënaqur nga fitorja e durrsakëve ndaj Flamurtarit, që i jep shpresë ekipit për mbijetesën. Në përfundim të sfidës, Biturku theksoi se këto 3 pikë ishin tejet të rëndësishme për Teutën. "Ishte nje ndeshje e vështirë kjo me Flamurtarin, pavarësisht se nuk ka objektiva. Për ne ishte e rëndësishme fitorja dhe atë e morën, pasi kemi rrugë të vështirë për të bërë drejt shpëtimit. Janë 3 pikë që na gëzojnë por gjithsesi duhet të mendojmë tani për ndeshjet e ardhshme".
als_Latn als_Latn